કોલકાતાઃ IPL 2018માં 16 એપ્રિલના રોજ કોલકાતા નાઈટ રાઈડર્સ (કેકેઆર) અને દિલ્હી ડેરડેવિલ્સ (ડીડી) વચ્ચે મુકાબલો રમાયો હતો. કોલકાતાના ઈડન ગાર્ડન્સમાં રમાયેલી આ મેચમાં રસેલે નાની પરંતુ આક્રમક ઈનિંગ રમી હતી. તેણે માત્ર 12 બોલમાં 41 રન ફટકારી દીધા હતી. જેમાં 6 સિક્સ સામેલ હતી. રસેલના શાનદાર પ્રદર્શનના કારણે કેકેઆરને મદદ મળી અને તેની ટીમે મેચ 71 રનથી જીતી લીધી હતી. આંદ્રે રસેલ આઈપીએલનો સૌથી વિસ્ફોટક બેટ્સમેનમાંથી એક માનવામાં આવે છે. તેણે ભલ-ભલા બોલર્સની ધોલાઈ કરી છે. રસેલે પોતાના ટી20 કરિયરમાં ફોર કરતા વધુ સિક્સ ફટકારી છે.